Ausztráliában, a szezon első versenyén a címvédő Lewis Hamilton indulhatott az első rajtkockából. Az időmérőn 8. ausztráliai pole pozícióját szerezte meg, ami rekordbeállítás egy pályán szerzett pole pozíciók tekintetében. 2012 óta egy év kivételével (2013) minden évben ő indulhatott az első rajtkockából. Ugyanakkor pole pozícióból legutóbb 2015-ben tudott győzedelmeskedni. A rajtnál szinte azonnal megelőzte őt csapattársa, Valtteri Bottas. Hamilton autója ekkor megsérült, ezért nagyon lemaradt a finntől. A győzelmet és a leggyorsabb körért járó pontot is Bottas zsebelte be. Az év Mercedes 1-2-vel indult, ami nem kecsegtetett izgalmas folytatással. Bahreinben Charles Leclerc pályafutása során először indulhatott az első rajtkockából, azonban a rajtot követően csapattársa, Vettel és a két pozíciót is javító Bottas is megelőzte. A Hamilton és Vettel újabb látványos csatát vívott a 2-3. helyen, Hamilton elment a német mellett, Vettel azonban hibázott, aminek következtében megpördült, visszaesett a mezőny középső felébe, majd sérült orrkúpja is letört, így ki kellett állnia a bokszutcába. Csakhamar az élen álló monacói egy rádióbeszélgetés során közölte versenymérnökével, hogy a motorral problémák adódtak, miközben folyamatosan több másodpercet vesztett a mögötte haladókkal szemben körönként, és nyolc körrel a vége előtt Hamilton, majd Bottas is megelőzte a Ferrari versenyzőjét, akire Verstappen is felzárkózott. Viszont pályára küldték a biztonsági autót, a mezőny így a biztonsági autó mögött fejezte be a versenyt. A futamot Hamilton nyerte meg, megint csak Mercedes 1-2 jött.